钦定古今图书集成/理学汇编/字学典/第096卷 > 应詹
## 钦定古今图书集成/理学汇编/字学典/第096卷 > 应詹

按《晋书》本传：“应詹，字思远，汝南南顿人，魏侍中璩之
孙也。詹督五郡军事，与陶侃破杜弢于长沙，金宝溢
目，一无所取，唯收图书，莫不叹之。封观阳县侯，至平
南将军、江州刺史。谥曰烈。”

按《宣和书谱》：“詹思远作章草，字肥整整斜斜直有晋
人风度。世之论字者多病肥瘦，而不知肥之病在于
剩肉，而瘦之病在于露骨。肥不剩肉，瘦不露骨，则于
佳处自初不相妨也。思远字虽肥而气古，书虽章而
法完，所谓得其肉而善学”者也。今御府所藏《章草一
清佳帖》。〈按宣和书谱作詹思远两说互异并存以备参考〉